Dištriktuálne presbyterstvo ZD  ECAV na Slovensku, ktoré sa konalo dňa 23.9.2021 v priestoroch BÚ ZD začalo úvodom novozvolených predstaviteľov ZD: ses. Ľubici Kopincovej (členky dištriktuálneho súdu) a br. Štefana Bosáka (člena presbyterstva z radov neordinovaných).

Po schválení zápisníc č. 2 zo dňa 23.6.2021 a č. 3 zo dňa 6.9.2021,   prijalo dištriktuálne presbyterstvo správu o plnení uznesení. Zaznela v nej, informácia o jednaní s CZ Modra o možnosti zriadiť na území zboru evanjelickú základnú školu, ako aj informácia týkajúca sa pripravovanej nájomnej zmluvy s CZ Bratislava Staré Mesto pre EZŠ v Bratislava.

V ďalšom bode - VM podujatia 2021 boli presbyteri oboznámení o stretnutí na Branči, o seminároch pre neordinovaných, ktoré sa uskutočnili na 4 miestach – Modra, Diakovce, Stará Turá a Devičie , o plánovanom Festivale chrámovej piesne (len prehliadky, bez súťažnej časti), ktorý bude závisieť od aktuálnej pandemickej situácie. Zrušený bol Evanjelizačný víkend v Piešťanoch.

Prerokovaná bola žiadosť CZ Dolná Strehová o podporu z Fondu generálnej podporovne, ktorá bola odročená na ďalšie zasadnutie . Dištriktuálne presbyterstvo previedlo doplňujúce voľby do Stavebného výboru ZD, kde bol za člena zvolený br.Miroslav Kopinec na návrh MYS. Do Hospodárskeho výboru nebol zvolený kandidát br. Marián Sedláček.

Jedným z bodov programu bolo aj schválenie seniorálnych štatútov. Dištriktuálne presbytertsvo schválilo novelizáciu štatútu ZVS, štatút HOS bol vrátený na prepracovanie kvôli prílohám štatútu, ktoré obsahovali menoslov.

Nasledovalo schválenie dodatku nájomnej zmluvy s Coffe Place s r.o. - predĺženie doby nájmu. Dištriktuálni presbyteri rozhodli odpredať SMV ZV 736AP, o ktoré neprejavil záujem žiadny seniorát. V prípade, že sa SMV nepodarí odpredať, dištriktuálne presbyterstvo súhlasí so zošrotovaním vozidla.

Br. Michal Tekely oznámil prítomným členom DP, že jeho služba presbytera v ZD končí z dôvodu, že odchádza do pastoračnej služby ozbrojených síl SR. Dištriktuálne presbyterstvo mu vyjadrilo poďakovanie za pôsobenie v ZD a rokovanie sa požehnaním br.biskupa skončilo.

Informácie majú napomôcť otvorenosti a informovanosti v našej cirkvi; o presnom znení prijatých uznesení budú dotknuté COJ a osoby informované úradným postupom.